“ทนายนกเขา” นำคนเสื้อเหลือง ยื่นหนังสือสถานทูตเยอรมัน ห่วงถูกดึงเข้าสู่ความขัดแย้ง
“ทนายนกเขา” นำคนเสื้อเหลือง ยื่นหนังสือสถานทูตเยอรมัน ห่วงถูกดึงเข้าสู่ความขัดแย้ง
“ทนายนกเขา” นำคนเสื้อเหลือง ยื่นหนังสือสถานทูตเยอรมัน ห่วงถูกดึงเข้าสู่ความขัดแย้ง
26 ต.ค. 2563

ผู้สื่อข่าวรายงานว่า เมื่อเวลา 14.00 น. วันนี้ (26 ต.ค.63) ที่หน้าสถานเอกอัครราชทูตเยอรมนีประจำประเทศไทย ถ.สาทรใต้  ได้มีกลุ่มประชาชนคนไทย นำโดยนายนิติธร ล้ำเหลือ หรือ ทนายนกเขา นำมวลชนสวมเสื้อเหลืองเคลื่อนขบวนพร้อมด้วยรถติดตั้งเครื่องขยายเสียงมารวมตัว เพื่อแสดงพลังปกป้องสถาบัน พร้อมยื่นหนังสือนำเสนอข้อมูลข้อเท็จจริงเกี่ยวกับสถานการณ์ชุมนุม และสถานการณ์การเมืองไทย
โดยนายนิติธร กล่าวว่า การเดินทางมายื่นหนังสือวันนี้ เนื่องจากมีความกังวลจะมีดึงประเทศเยอรมนีเข้าสู่ความขัดแย้งภายในประเทศของไทยในการช่วงชิงอำนาจทางการเมือง สร้างสถานการณ์เชื่อมโยงกับความเท็จหลายประการ เนื่องจากกลุ่มราษฎรนัดหมายมวลชนชุมนุมเพื่อเดินทางมายื่นหนังสือต่อสถานทูตเยอรมันในช่วงเย็นวันนี้เช่นกัน
      “วันนี้ที่มา เนื่องจากเกิดกลุ่มบุคคลไปใส่ร้ายป้ายสี จาบจ้วงสถาบัน จนบานปลายไปสู่มิตรประเทศ มีการพยายามดึงมิตรประเทศเข้ามาเกี่ยวข้องกับการเมืองในประเทศ” นายนิติธร กล่าว
ทั้งนี้ นายนิติธร ระบุ หลังจากยื่นหนังสือเสร็จสิ้น จะมีการปราศรัยกันเล็กน้อย ก่อนจะแยกย้าย โดยไม่ปักหลักรอกลุ่มราษฎรที่จะเคลื่อนขบวนในเวลา 17.00 น. จากบริเวณสามย่านมายังด้านหน้าสถานทูตเยอรมนี